Приложение №2

Към Заповед № МРД-ПП-09-27/16.04.2019 г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Покана**

**За участие в процедурата чрез директното предоставяне на безвъзмездна помощ чрез бюджетна линия по процедура BG14MFOP001-7.001 „Техническа помощ“ по Програмата за морско дело и рибарство 2014-2020 г.**

Управляващия орган на Програма за морско дело и рибарство 2014-2020г. (ПМДР 2014-2020) кани:

* Дирекция „Морско дело и рибарство“, Министерство на земеделието, храните и горите – Управляващ орган на ПМДР 2014-2020 г.
* Дирекция „Структурни фондове по рибарство“, Изпълнителна агенция по рибарство и аквакултури - Управляващ орган на ПМДР 2007-2013 г.\*
* Дирекция „Рибарство и аквакултури“, Държавен фонд „Земеделие“ – РА – междинно звено по ПМДР 2014-2020г.
* Звено „Сертификация на разходите по ОПРСР“ в Държавен фонд „Земеделие“ – Сертифициращ орган на ПМДР 2014-2020г.
* Изпълнителна агенция „Сертификационен одит на средствата от европейските земеделски фондове“

в качеството им на коректни бенефициенти, да представят проекти предложения по процедура чрез директно предоставяне на безвъзмездна финансова помощ **BG14MFOP001-7.001 „Техническа помощ“** от ПМДР 2014-2020г.

Основните цели на предоставяната безвъзмездна финансова помощ са следните:

* Да осигури дейностите по програмиране, изпълнение, мониторинг, контрол и оценка на ПМДР 2014-2020г., включително материално – техническото им обезпечаване;
* Да повиши административния капацитет на органите, ангажирани с прилагането и извършването на одитна дейност по ПМДР 2014-2020г. за ефективно и ефикасно управление на Програмата;
* Да осигури информация и широка публичност за целите и възможностите на ПМДР 2014-2020г. и положителната роля на ЕС в процеса на изграждане на ефикасна и компетентна администрация;
* Да осигури подкрепа на дейностите, свързани с приключването на Оперативна програма за развитие на сектор „Рибарство“ 2007-2013г. (ОПРСР);
* Да осигури подкрепа на дейностите, свързани с подготовката на програмен период 2021-2027 г.

Процедурата за безвъзмездна финансова помощ се реализира с финансовата подкрепа на Европейския съюз чрез Европейския фонд за морско дело и рибарство.

**Индикативния бюджет по тази процедура е: 7 898 486, 00 лв.**

Пълният пакет документи за кандидатстване (Условията за кандидатстване, Условията за изпълнение и приложенията към тях) са публикувани на Единния информационен портал за обща информация за управлението на Структурните фондове и Кохезионния фонд на Европейския съюз в Република България: [**www.eufunds.bg**](http://www.eufunds.bg)и в ИСУН 2020.

Подаването на проектно предложение по настоящата процедура се извършва по изцяло електронен път чрез изпълнение на уеб базиран формуляр за кандидатстване и подаване на формуляр и придружителни документи чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния адрес: <https://eumis2020.government.bg>

Крайният срок за подаване на проектни предложения е 17:30 ч. на 01.12.2023г.

Крайният срок за подаване на проектни предложения по БЛ за 2019 г. за възнаграждения на служителите е 17: 30 ч. на 01.12.2019 г.